Branimir Štulić

Branimir (Johnny) Štulić (Skoplje, 11.4. 1953.), jugoslavenski rock glazbenik iz generacije zagrebačkog novog vala, poznat kao frontman grupe Azra.

Biografija 
Otac Ivan Štulić, podrijetlom iz Nina (kod Zadra), radio je kao oficir u tenkovskim jedinicama Jugoslovenske narodne armije (JNA), u kasarni u Skoplju. Godinu dana pošto je Johnny rođen, njegova majka Slavica rodila je drugo dijete, sestru Branku. 

Život i djetinjstvo u Skoplju obilježili su njegov način govora pa su zbog njegova naglaska mnogi mislili da je Bosanac. Međutim, već s 5 godina Johnny se vraća u NR Hrvatsku jer je njegov otac dobio premještaj u Jastrebarsko, nadomak Zagreba. U tom je gradu nastavio pohađati osnovnu školu. 1960. porodica se seli u Zagreb, gdje njegova majka i danas živi. U naselju u koje su se Štulićevi doselili još nije bilo škole pa su roditelji Johnnyja upisali u školu u obližnjem Trnskom.

Maturirao je 1972. godine radom "Pariška komuna". Tema rada vezana je za njegovo zanimanje za socijalne i društvene mane, a zanimljiva je posebno jer je pisana neposredno nakon događaja u Hrvatskoj 1971. godine. Rad je ocijenjen odličnom ocjenom, ali je iz hrvatskosrpskog Johnny dobio samo dovoljnu ocjenu.

Važnu ulogu u tom periodu njegovog života odigrala je i Maja Ostir koja je prijatelju iz škole posudila akustičnu gitaru na kojoj je Johnny počeo svirati. Toliko ju je dugo zadržao kod sebe da je prilikom vraćanja morao izmijeniti sve pragove na vratu instrumenta.

Poslije gimnazije nije odmah upisao fakultet, već je odlučio da prvo odslužiti vojsku. Zbog velikog broja prijavljenih kandidata morao je pričekati nekoliko mjeseci pa je uniformu napokon obukao u kasno proljeće 1973. godine, da bi je nakon petneaest mjeseci skinuo i počeo studirati.

Studirao je filozofiju, ali je nekoliko puta mijenjao odijel te se na kraju zaustavio na sociologiji i tu "zalutao" negdje "između prve i četvrte godine". Dogurao je do šestog semestra, ali nagomilavši veliki broj nepoloženih ispita (tada se polaganje nekih ispita moglo odlagati do diplome) Johnny ipak napušta fakultet. U to vrijeme već je uveliko osnivao bendove. Neki su i raspušteni.

Mnogi njegovi znanci iz vremena dok je studirao govorili su kako je Štulić bio "jedanaesta gitara". Nije poznavao note, svirao je poput mnogih samoukih gitarista, a ukus mu nije bio u skladu s vremenom: u to vrijeme je držao da je sevdah autentični zvuk njegovog podneblja koji najbolje dolazi do izražaja u makedonskim pjesmama. Kao samouki gitarist, vježbao je danonoćno i uvijek je bio u potrazi za prostorom za vježbanje.

Stvorivši sastav koji se munjevito popeo na sam vrh ondašnje jugoslovenske rok-scene, u danima kada je "Bijelo dugme" već stagniralo, Johnny je raspustio Azru i 1984. godine otišao u Nizozemsku. U Nizozemskoj je nastao trostruki album It Ain't Like in the Movies at All. O ovoj ploči Johnny je rekao: "Ja sam naprosto morao nešto da radim u Nizozemskoj. Četiri godine sam se mučio s tim albumom. Uradio sam dvije verzije. Prva je imala neku grešku s dolbi sistemom. Ova druga, koju sam izdao u Sarajevu, također je imala grešku, ali je ipak izašla. To je zapravo neka vrsta filma. Sve ono što sam radio u Nizozemskoj, stavio sam na tu ploču".

Iz prvog dužeg Johnnyjeva boravka u Holandiji, točnije u Utrehtu, datira i njegovo poznanstvo s današnjom mu ženom Jozefinom Frudmajer, jednom od sekretarica gradskog liječnika.

Johnny se 1987. godine vratio u Jugoslaviju. Sa sobom je iz Nizozemske doveo novog basista, Stehphena Kippa.

Godine 1991. Johnny se do daljnjega vratio u Nizozemsku.

Diskografija

Singlovi 
 Balkan / A šta da radim (Suzy 1979.)
 Lijepe žene prolaze kroz grad / Poziv na ples / Suzy F. (Jugoton 1980.)

 Đoni, budi dobar / Teško vrijeme (Jugoton 1982. koncertni)
 E pa što / Sloboda / Gluperde lutaju daleko (Jugoton 1982.)
 Nemir i strast / Doviđenja na vlaškom drumu (Jugoton 1983.)
 Klinček stoji pod oblokom / Flash
 Mon Ami / Duboko u tebi
 Sardisale Lešočkiot manastir / Mamica su štrukle pekli / I to se događa ponekad

Albumi 
 Azra (Jugoton 1980.) 
 Sunčana strana ulice (Jugoton 1981. dupli) 
 Ravno do dna (Jugoton 1982. trostruki koncertni) 
 Filigranski pločnici (Jugoton 1982. dvostruki) 
 Singl ploče 1979. - 1982. (Jugoton 1982.) 
 Kad fazani lete (Jugoton 1983.) 
 Krivo srastanje (Jugoton 1984.) 
 It ain't Like In The Movies At All (Diskoton 1986. trostruki) 
 Kao i jučer (Singl ploče 1983-1986)(Jugoton 1987. kompilacija) 
 Između krajnosti (Jugoton 1987.) 
 Zadovoljština (Jugoton 1988. četverostruki koncertni)

Samostalni albumi 
 Balkanska rapsodija (Jugoton 1989.) 
 Balegari ne vjeruju sreći (Jugoton 1990.) 
 Sevdah za Paulu Horvat (Komuna 1995. CD) 
 Anali (Komuna 1995. dvostruki CD) 
 Blase (Hi Fi Centar 1997.)

Knjige 
 Smijurija u mjerama - autobiografija u petnaestercu (Vreme Beograd 2005.)
 Big bang -1984.
 Anonymous epygrams-1987.

Reference

Vanjske veze 
 Azra HomePage - Stranica posvecena Azri i Johnnyju: tekstovi, interviewi, albumi, CD omoti, akordi, forum, chat, guestbook...
 Azra Home Page 
 Branimir Štulić - biografija 
 Džoni Štulić interview; list "ĆAO" vanredno izdanje "Legende osamdesetih"; mart-april 1990. (* * * Razgovor vođen u Zagrebu, Šumski dvor, 26. septembar 1989. * * *) 

Jugoslavenski rock pjevači
Jugoslavenski rock gitaristi
Azra
Biografije, Skoplje
Biografije, Zagreb
Biografije, Houten